કોહલી માટે આ સમસ્યા ત્યારે સામે આવી છે જ્યારે તેને કાઉન્ટી ક્રિકેટ રમવા જવાનું છે. કોહલી 2014ના ઈંગ્લેન્ડ પ્રવાસમાં નિષ્ફળ રહ્યો હોત જેના કારણે આ વખતે શ્રેષ્ઠ પ્રદર્શન કરવા ઈચ્છતા ભારતીય સુકાનીએ કાઉન્ટી ક્રિકેટ રમવાનો નિર્ણય કર્યો હતો. મુંબઈ મિરરમાં પ્રકાશિત અહેવાલ મુજબ કોહલી બુધવારે બપોરે ખાર હોસ્પિટલ ગયો હતો અને ઓર્થોપેડિક સર્જન અને તેમની ટીમે કોહલીની તપાસ કરી હતી. ડોક્ટરે કોહલીને તેની સ્પાઈન નર્વ્સમાં તકલીફ હોવાનું જણાવ્યું હતું. તેમણે તે પણ કહ્યું હતું કે જો આ મુશ્કેલી વધશે તો તે જૂલાઈમાં શરૂ થનારી ઈંગ્લેન્ડ શ્રેણીની શરૂઆતની મેચો ગુમાવી શકે છે. જોકે, ડોક્ટરે હાલની પરિસ્થિતિમાં કોહલીને કોઈ ઓપરેશનની જરૂર નથી તેમ પણ જણાવ્યું હતું.